เงินบาทเปิด 35.78/80 แนวโน้มแกว่งแคบ
เงินบาทเปิด 35.78/80 แนวโน้มแกว่งแคบ ตลาดสหรัฐฯหยุด-รอความชัดเจน ธนาคารกลางยุโรป สัปดาห์หน้า
27 พ.ย. 2558

เงินบาทเปิด 35.78/80 แนวโน้มแกว่งแคบ ตลาดสหรัฐฯหยุด-รอความชัดเจน ธนาคารกลางยุโรป สัปดาห์หน้า
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.78/80 บาท/ดอลลาร์ จากช่วงเย็นวานนี้ที่ระดับ 35.76 บาท/ดอลลาร์
โดยรวมวันนี้ยังไม่มีปัจจัยอะไรสำคัญที่จะมีผลต่อค่าเงินมากนัก จึงเชื่อว่าบาทคงจะแกว่งอยู่ในกรอบแคบๆ ประกอบตลาดหุ้น ตลาดเงิน ตลาดทองคำ ตลาดน้ำมันในนิวยอร์กปิดทำการเนื่องในวันขอบคุณพระเจ้าด้วย จึงทำให้ตลาดค่อนข้างเงียบ อย่างไรก็ดี อาจจะต้องติดตามการประชุมของธนาคารกลางยุโรป(ECB) ในช่วงสัปดาห์หน้า ซึ่งตลาดคาดว่าอาจจะมีการประกาศมาตรการกระตุ้นเศรษฐกิจออกมาเพิ่มเติม
"วันนี้บาทคงแกว่งแคบๆ ตลาดทางฝั่งสหรัฐฯ ก็หยุดทำการในวันขอบคุณพระเจ้า คงต้องไปรอดูสัปดาห์หน้าว่า ECB จะมีมาตรการกระตุ้นเศรษฐกิจออกมาเพิ่มหรือไม่" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบแคบๆ ที่ 35.70-35.80 บาท/ดอลลาร์ อย่างไรก็ดี หากไปแตะที่ 35.80 ได้ก็มีโอกาสจะไปต่อที่ 35.85 บาท/ดอลลาร์